کوک چای نینگ انسان لرنینگ آغیزیده گی سرطان حجره لری نی اولدیره دیگن لیگی و ساغلام حجره لرنینگ تشکیل بولیشی گه سبب بوله دیگن لیگی علمی بیر شکلده انیق لشتیریلدی. اوشبو موضوع بیلن علاقه لی تحقیقات امریکا قوشمه ایالت لری پنسلوانیا عالی بیلیم یورتی ده عمل گه آشیریلگن. خودی منه شو محقق لر کوک چای ده موجود بولگن epigallocatechin-3-gallate نامیده گی ماده نی انسان آغیزی دن آلینگن سرطان و ساغلام حجره لری بیلن بیر جای گه قویگن لیک لری نی بیلدیررایکن, چای ده گی اوشبو ماده نینگ سرطان حجره لری نی کمَیتیرگن لیگی و ساغلام حجره لرنینگ ایسه آرتیب کیتیشی گه سبب بولگن لیگی نی کورگن لیک لری نی معلوم قیلدی. تحقیقاتچی لر کوک چای نینگ سرطان کسل لیگی نینگ فقط گینه تداوی سی ایمس, اوشبو کسل لیک نینگ پیدا بولیشی گه مانع بولینیشی اوچون هم استفاده ایتیلیشی کیره ک ایکن لیگی نی بیلدیرماقده. عینی دمده تحقیقاتچی لر کوک چای نینگ انسان وجودی گه هیچ قندای بیر منفی تاثیری نینگ هم موجود ایمس لیگی نی معلوم قیلماقده.
پارتلش آرتیدن یانغین یوز بیرگن
